Diari Oficial de la Generalitat Valenciana


Sumari del DOGV 6175, del 30-12-2009 (2009/14487)

ORDE d'11 de desembre de 2009, de la Conselleria d'Educació, per la qual es convoquen ajudes econòmiques destinades al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana per a l'exercici 2010.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6175

Data del DOGV
:   30-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14871


Data del document
:   11-12-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * mètode pedagògic
    * suport econòmic
    * ajuda pública

ORDE d'11 de desembre de 2009, de la Conselleria d'Educació, per la qual es convoquen ajudes econòmiques destinades al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana per a l'exercici 2010. [2009/14079]
En l'àmbit dels principis constitucionals de cooperació entre les distintes administracions públiques, que, al seu torn, apareixen dissenyats en diversos articles de la Llei Orgànica d'Educació (BOE núm. 106, de 4 de maig de 2006), s'emmarca l'orde de convocatòria d'ajudes econòmiques destinades al manteniment dels gabinets psicopedagògics escolars de titularitat d'ajuntaments i mancomunitats.
El Decret 131/1994, de 5 de juliol, del Consell (DOGV de 28 de juliol de 1994), en vigor actualment, va regular els servicis especialitzats d'orientació educativa, psicopedagògica i professional en el marc general de la reforma educativa i va establir, com a àmbit d'actuació, el dels centres docents sostinguts amb fons públics de la Comunitat Valenciana que impartixen les ensenyances de règim general regulades per la Llei Orgànica 1/1990, de 3 d'octubre, d'Ordenació General del Sistema Educatiu, ara Llei Orgànica d'Educació. Així mateix, el mencionat decret reconeix la necessitat de garantir la complementarietat dels diversos recursos psicopedagògics escolars, entre els quals els gabinets psicopedagògics autoritzats municipals o mancomunats exercixen un paper de primer orde.
Per este motiu, de la mateixa manera que en anys anteriors, la Conselleria d'Educació convoca ajudes destinades a recolzar econòmicament el funcionament dels gabinets psicopedagògics escolars de titularitat municipal, de conformitat amb el que establixen el Decret Legislatiu de 26 de juny de 1991, del Govern Valencià, pel qual s'aprova el Text refós de la Llei d'Hisenda Pública de la Generalitat Valenciana, i amb la Llei 38/2003, de 17 de novembre, General de Subvencions (BOE núm. 276, de 18 de novembre) i del Reglament General de Subvencions, aprovat pel Reial Decret 887/2006 de 21 de juliol (BOE núm. 176, de 25 de juliol).
Per tot això, en virtut de les atribucions que em conferix l'article 28 de la Llei 5/1983, de 30 de desembre, del Consell, i a proposta de la directora general d'Avaluació, Innovació i Qualitat Educativa i de la Formació Professional, de data 9 de desembre de 2009 i de conformitat amb esta,
ORDENE
Primer
1. Els gabinets psicopedagògics escolars dependents d'ajuntaments i mancomunitats de municipis contribuïxen a garantir el dret a l'orientació educativa i professional de l'alumnat matriculat en els centres docents no universitaris. L'orientació educativa i professional facilita la formació integral de l'alumnat perquè regule el seu propi aprenentatge. A més, els gabinets oferixen al professorat i a les famílies assessorament, col·laboració i suport tècnic especialitzat.
2. L'orientació educativa i professional requerix una planificació sistemàtica i la col·laboració de tots els membres de la comunitat educativa en els centres docents per a coordinar les accions orientadores i establir la cooperació amb distints servicis, institucions i administracions.
3. La Conselleria d'Educació, dins dels límits pressupostaris que s'aproven amb la dita finalitat, concedirà ajudes dirigides al manteniment en l'exercici 2010 dels gabinets psicopedagògics escolars, de titularitat d'ajuntaments o mancomunitats de municipis de la Comunitat Valenciana, sempre que el seu àmbit d'actuació tinga lloc en centres docents sostinguts amb fons públics.
Segon
1. Les ajudes a què fa referència la disposició anterior contribuiran al finançament parcial dels gastos corrents dels gabinets psicopedagògics escolars municipals, mancomunats o dependents d'entitats locals menors en l'exercici 2010.
2. La present convocatòria d'ajudes es realitza pel procediment de tramitació anticipada d'expedients de gasto, previst en l'Orde de 26 de setembre de 1994, de la Conselleria d'Economia i Hisenda i en l'article 56 del Reial Decret 887/2006 de 21 de juliol, pel qual s'aprova el reglament de la Llei 38/2003, General de Subvencions. El projecte de Llei de Pressupostos de la Generalitat per a l'exercici 2009 conté la línia de subvenció T0071000 en el capítol IV del servici 02, Secretaria Autonòmica d'Educació, centre gestor 03, Direcció General d'Avaluació, Innovació i Qualitat Educativa i de la Formació Professional i programa 89.33.54.540.91, destinada a l'esmentada finalitat, per import d'1.698.280 euros. No obstant això, l'import global màxim de les ajudes quedarà condicionat a l'existència de crèdit adequat i suficient per a atendre-les en la Llei de Pressupostos de la Generalitat per a este exercici.
Una vegada aprovada i publicada la mencionada Llei de Pressupostos, per orde de la Conselleria d'Educació, es farà pública la línia pressupostària concreta i l'import global màxim destinat a la concessió de les ajudes previstes en la present convocatòria.
Tercer
La present convocatòria, de conformitat amb l'article 3.4, del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea del projectes de la Generalitat dirigits a establir, concedir o modificar ajudes públiques (DOCV núm. 5596, d'11 de setembre), està exempta de notificació a la Comissió Europea, per no ser-hi aplicable l'article 87, apartat 1, del Tractat CE, en la mesura que no afecta els intercanvis comercials entre els estats membres.
Quart
De conformitat amb el Decret 198/2004, d'1 d'octubre, del Consell de la Generalitat, pel qual s'adequa la composició de la Comissió Delegada del Consell per a Assumptes Econòmics i es regula el seu funcionament, esta convocatòria no necessita el pronunciament de l'esmentada Comissió Delegada del Consell per a Assumptes Econòmics, ja que no té una especial incidència pressupostària i econòmica.
Quint
S'aproven les bases que regixen la present convocatòria (incloses com a annex I en esta orde), el model d'instància (inclòs com a annex II) i la resta d'annexos.
DISPOSICIONS FINALS
Primera
Delegar en la directora general d'Avaluació, Innovació i Qualitat Educativa i de la Formació Professional la facultat de concedir o denegar estes ajudes i perquè dicte les resolucions i instruccions necessàries per a l'execució d'esta orde; a més, se l'autoritza perquè dicte resolucions que complementen o modifiquen les resolucions anteriors, en cas de necessitat, de conformitat amb l'article 19, punt 4, de la Llei General de Subvencions segons el qual «tota alteració de les condicions tingudes en compte per a la concessió de la subvenció, i en tot cas l'obtenció concurrent d'altres aportacions fora dels casos permesos en la norma reguladora, podran donar lloc a la modificació de la resolució de concessió, en els termes establits en la normativa reguladora de la subvenció».
Així mateix, es delega en la Direcció General d'Avaluació, Innovació i Qualitat Educativa i de la Formació Professional la resolució dels expedients de reintegrament de la subvenció que siguen pertinents, i se l'autoritza per a l'ampliació dels terminis de presentació d'instàncies i justificacions, quan es considere aconsellable per al desplegament i l'execució d'esta orde d'acord amb l'article 49 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre).
Segona
La present orde produirà efectes l'endemà de ser publicada en el Diari Oficial de la Comunitat Valenciana.
De conformitat amb el que establixen els article 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 11 de desembre de 2009
El conseller d'Educació,
ALEJANDRO FONT DE MORA TURÓN
ANNEX I
Bases de la convocatòria
Primera. Objecte de la subvenció
1. Les ajudes s'atorgaran en concepte de subvenció per a contribuir parcialment al manteniment dels gabinets psicopedagògics escolars autoritzats, de titularitat d'ajuntaments o mancomunitats de municipis.
2. Estos gabinets han de:
- Estar autoritzats i en funcionament abans del dia 1 de novembre de 2009, d'acord amb l'Orde d'1 de març de 1990, de la Conselleria de Cultura, Educació i Ciència (DOGV núm. 1.293, de 30 d'abril).
- Exercir les funcions establides en l'article 3 del Decret 131/1994, de 5 de juliol, del Consell, pel qual es regulen els servicis especialitzats d'orientació educativa, psicopedagògica i professional (DOGV núm. 2.320, de 28 de juliol).
- Complir les instruccions i directrius que puga establir la Conselleria d'Educació.
- Establir la necessària coordinació amb els servicis psicopedagògics escolars del sector.
Segona. Sol·licitants
1. Podran sol·licitar les mencionades ajudes els ajuntaments o mancomunitats de municipis que gestionen o financen gabinets psicopedagògics escolars en l'àmbit de la Comunitat Valenciana, que estiguen autoritzats d'acord amb l'Orde d'1 de març de 1990, de la Conselleria de Cultura, Educació i Ciència adés mencionada.
2. No podran rebre subvenció per esta convocatòria els ajuntaments o mancomunitats de municipis que es troben en algun dels casos següents:
a) No haver iniciat l'activitat del gabinet psicopedagògic abans de l'1 de novembre de 2009.
b) No haver presentat la justificació d'este mateix tipus d'ajudes, en el cas d'haver-ne resultat beneficiari en la convocatòria de l'any anterior.
c) Gaudir de finançament, a càrrec de la Conselleria d'Educació, per al gabinet psicopedagògic.
d) Quan la totalitat dels membres del gabinet psicopedagògic escolar no es trobe d'alta en el règim de Seguretat Social que els corresponga, d'acord amb la normativa aplicable, llevat del cas dels psicòlegs que, tot i exercir l'activitat per compte propi, l'hagen iniciada abans del 10 de novembre de 1995, data d'entrada en vigor de la Llei 30/1995, de 8 de novembre, d'Ordenació i Supervisió de les Assegurances Privades.
Tercera. Formalització
1. Les sol·licituds s'han de formalitzar segons el model que acompanya, com a annex II, la present convocatòria i han d'anar dirigides a la direcció territorial d'Educació corresponent. Estos models de sol·licitud estan a disposició de les persones interessades en la pàgina web http://www.edu.gva.es/gabinets.
2. Les instàncies, juntament amb els annexos i la documentació, podran presentar-se a les corresponents direccions territorials d'Educació o per qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre).
En cas d'enviament per correu certificat, la presentació de la documentació en la corresponent oficina de correus ha d'efectuar-se en sobre obert a fi que l'exemplar destinat a la Conselleria d'Educació siga segellat i datat abans de ser certificat, de conformitat amb l'article 31, del Reial Decret 1829/1999, de 3 de desembre, pel qual s'aprova el Reglament que regula la prestació dels servicis postals (BOE núm. 313, de 31 de desembre).
3. El termini per a la presentació de les sol·licituds serà des de l'endemà de la publicació de la present convocatòria en el Diari Oficial de la Comunitat Valenciana fins al 29 de gener de 2010. L'incompliment del dit termini determinarà l'exclusió de la convocatòria.
Quarta. Documentació
1. La sol·licitud ha d'anar acompanyada de la documentació següent:
a) Certificació de l'acord del ple de la corporació o de l'acord de la comissió de govern en què s'incloga la sol·licitud d'ajuda que es pretén obtindre, el compromís de l'entitat local d'incloure una partida pressupostària per al manteniment del gabinet psicopedagògic escolar municipal o mancomunat en el pressupost de l'any 2010 i, a més, el compromís de la corporació local de complir totes les obligacions que es deriven de la recepció de la subvenció, en cas de resultar-ne beneficiària.
b) En el cas que la gestió del gabinet psicopedagògic es realitze a través d'organismes autònoms, empreses públiques o altres ens de dret públic dependents de l'entitat local, ha d'aportar certificació de la secretaria de la corporació local on s'acredite la titularitat respecte d'aquells.
Així mateix, si la corporació local gestiona el gabinet a través d'alguna modalitat de gestió indirecta, esta haurà de ser del 100% i caldrà aportar la documentació actualitzada que acredite la relació jurídica de la corporació local amb l'entitat que explota el gabinet psicopedagògic escolar municipal (contracte i plecs preparatoris d'este, conveni, etc.). En este cas, l'ajuntament ha d'omplir l'annex II.a) d'acord amb els ingressos i gastos que figuren en el pressupost de l'entitat local per al funcionament del gabinet psicopedagògic escolar.
No obstant això, qualsevol fórmula de gestió indirecta ha d'estar autoritzada de conformitat amb l'administració local i complir els requisits establits en l'article 29 de la Llei 38/2003, de 17 de novembre, General de Subvencions, publicada en el BOE núm. 276, de 18 de novembre de 2003.
c) Pressupost previst d'ingressos i gastos per al funcionament del gabinet psicopedagògic escolar durant este exercici, segons el model inclòs com a annex II.a) en la present orde.
d) Certificació de la secretaria de l'entitat local en què conste la relació nominal de tots els membres adscrits al gabinet psicopedagògic escolar durant el curs 2009-2010, i el fet que la totalitat d'estos es troben d'alta en el règim de la Seguretat Social que els correspon, excepte els psicòlegs que exercisquen l'activitat pel seu compte amb anterioritat al 10 de novembre de 1995. L'esmentada certificació s'ha de fer segons el model inclòs com a annex II.b) en la present orde.
Només es considera membre del gabinet psicopedagògic escolar aquell que preste atenció psicopedagògica, logopèdica o socioeducativa en els centres docents sostinguts amb fons públics. En este sentit, no és matèria subvencionable la prestació de servicis característics d'un equip social de base o altres servicis de naturalesa clínica o administrativa. La inclusió d'assistents socials com a membres del gabinet psicopedagògic únicament serà admesa a jornada completa, quan estiguen integrats en l'equip multiprofessional que conforma el gabinet psicopedagògic escolar i desenrotllen tota la seua jornada laboral en relació amb l'estricta problemàtica escolar i educativa de la localitat; en cas contrari, s'hi ha d'especificar, si és el cas, la part proporcional de la jornada laboral total que els assistents socials dediquen a les labors pròpies del gabinet psicopedagògic escolar.
e) Fitxes individualitzades de la dedicació horària de tots els membres del gabinet psicopedagògic escolar, segons el model que s'inclou com a annex II.c) en la present orde.
f) Fitxa de manteniment de tercers, segons el model que s'inclou com a annex III en la present orde. No serà necessària l'aportació d'este document quan les dades bancàries on es vulga rebre la subvenció ja consten en la Conselleria d'Educació per haver rebut subvencions en convocatòries anteriors.
2. Tots els documents que s'aporten han de ser originals o fotocòpies compulsades. Les compulses de les fotocòpies ha de fer-les el registre que haja de remetre la documentació, sempre que este registre pertanga a l'administració general de l'Estat o a qualsevol administració de les comunitats autònomes, o a la d'alguna de les entitats que integren l'administració local, si en este últim cas s'ha subscrit el corresponent conveni, d'acord amb els articles 38.4 apartats a) i b) i 38.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i amb l'article 6.3 del Decret 130/1998, de 8 de setembre, del Consell, de registre d'entrada i eixida de sol·licituds, escrits, comunicacions i documents de l'administració de la Generalitat (DOGV núm. 3.339, de 28 de setembre de 1998).
Quinta. Tramitació per part de les direccions territorials d'Educació
1. En compliment de l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si després de la recepció de la instància i la documentació adjunta s'observa que falten documents o dades essencials per a la resolució de l'expedient, la direcció territorial d'Educació corresponent els ha de reclamar, per correu certificat i amb justificant de recepció, a l'entitat local sol·licitant i li concedirà un termini de 10 dies perquè puga esmenar-ne la falta o adjuntar-hi els documents preceptius, tot indicant-li que, si no ho fa, es considerarà que desistix de la seua petició. En este cas, la direcció territorial d'Educació ha de remetre l'expedient, fent-hi constar l'esmentada incidència, a la Direcció General d'Avaluació, Innovació i Qualitat Educativa i de la Formació Professional, la qual declararà l'esmentat desistiment en la resolució de la convocatòria a què fa referència la base octava de la present orde.
2. Una vegada complets els expedients, la Inspecció Educativa emetrà un informe ajustat al model que serà remés per la Direcció General d'Avaluació, Innovació i Qualitat Educativa i de la Formació Professional, sobre els punts següents:
- Comprovació de les dades aportades per la institució sol·licitant en la instància respecte de:
· Activitats realitzades pel gabinet psicopedagògic escolar municipal o mancomunat per al desplegament de les funcions previstes en l'article 3 del Decret 131/1994, mencionat abans.
· Coordinació amb els servicis psicopedagògics escolars del sector.
· Nombre de membres del gabinet psicopedagògic i titulació d'estos.
· Participació en les activitats que coordine el servici psicopedagògic escolar de sector i la Inspecció Educativa.
· Nombre d'hores setmanals de dedicació dels membres del gabinet psicopedagògic escolar a activitats educatives dirigides als centres o a les tasques de preparació i seguiment de les mencionades activitats, en funció de la informació oferida per les fitxes individualitzades de dedicació horària i de la necessària confrontació amb les dades oferides pels equips directius dels centres docents atesos.
- Compliment dels requisits de la convocatòria per part del gabinet psicopedagògic escolar.
En el termini d'un mes a comptar de l'endemà de l'últim dia hàbil per a la presentació d'instàncies, les direccions territorials han de remetre a la Direcció General d'Avaluació, Innovació i Qualitat Educativa i de la Formació Professional, els expedients complets i degudament omplits, juntament amb l'informe de la Inspecció Educativa, a fi que se'n faça la tramitació corresponent.
Sexta. Comissió avaluadora
1. L'examen i la valoració dels expedients presentats i dels informes emesos per la Inspecció, així com la consegüent proposta de concessió i denegació de les ajudes, correspondran a la comissió avaluadora, que estarà composta per:
Presidenta:
La directora general d'Avaluació, Innovació i Qualitat Educativa i de la Formació Professional.
Vocals:
- El cap del Servici de d'Innovació i Qualitat Educativa de la Direcció General d'Avaluació, Innovació i Qualitat Educativa i de la Formació Professional.
- Un inspector o inspectora d'Educació designat/ada per la Secretaria Autonòmica d'Educació.
- Un director o directora d'un servici psicopedagògic escolar dependent de la Conselleria d'Educació, designat/ada per la Direcció General d'Avaluació, Innovació i Qualitat Educativa i de la Formació Professional.
- Un o una representant de la Federació Valenciana de Municipis i Províncies.
- El cap de la Secció d'Orientació Escolar de la Direcció General d'Avaluació, Innovació i Qualitat Educativa i de la Formació Professional.
- Els caps o les caps de la Secció de Centres de les direccions territorials d'Educació de les respectives províncies o persona que designe el director territorial.
- Un funcionari o una funcionària del d'Innovació i Qualitat Educativa designat o designada per la Direcció General d'Avaluació, Innovació i Qualitat Educativa i de la Formació Professional, que exercirà les funcions de secretaria de la comissió, amb veu però sense vot.
En cas de vacant, absència, malaltia o qualsevol altra causa legal, la presidenta de la comissió serà substituïda pel cap de l'Àrea d'Avaluació, Innovació i Qualitat Educativa i de la Formació Professional de la Direcció General d'Avaluació, Innovació i Qualitat Educativa i de la Formació Professional.
2. Pel que fa a allò no previst en el punt anterior, la comissió ha d'ajustar el seu funcionament al que establixen l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.
Sèptima. Criteris de valoració
1. La comissió avaluadora ha d'efectuar la valoració dels expedients presentats, així com realitzar la proposta de concessió i denegació de les ajudes i l'assignació de l'import de les ajudes previstes en la present orde, tenint en compte les bases de la convocatòria i els criteris següents:
1.1. Compliment de les funcions generals establides per l'article 3 del Decret 131/1994, abans mencionat. L'incompliment de les esmentades funcions serà causa suficient per a la denegació de l'ajuda.
1.2. S'ha d'assignar inicialment a tots els expedients admesos un mòdul mínim de 300 euros.
1.3. La dotació pressupostària restant s'ha de distribuir atenent el barem i el procediment d'assignació assenyalats a continuació:
a) Nombre d'hores setmanals (NH), de dedicació a activitats d'atenció directa i presencial en els centres (subapartats B i C de l'annex II c) i a les altres de tasques de preparació i seguiment d'activitats educatives (subapartat D de l'annex II c), per part dels membres del gabinet. El subapartat D d'altres tasques de preparació i seguiment d'activitats educatives, com a màxim es podrà computar l'equivalent al 50% de les hores d'atenció directa i presencial a centres públics i centres privats concertats.
b) Tipus de relació contractual mantinguda per l'entitat local o per organismes autònoms, empreses públiques o altres ens de dret públic dependents d'aquella respecte dels membres del gabinet psicopedagògic escolar (CPI), amb aplicació dels coeficients de ponderació següents:
- Funcionari/ària de carrera, laboral fix/a o laboral fix/a discontinu/ínua 3
- Funcionari/ària interí/ina, laboral temporal o prestació de servicis: 2
c) Nombre d'habitants de la localitat, segons les dades del padró municipal en vigor (CPII), amb aplicació dels coeficients de ponderació següents:
- Fins a 1.000 habitants 2,5
- De 1.001 a 5.000 habitants 2
- De 5.001 a 10.000 habitants 1,75
- De 10.001 a 20.000 habitants 1,50
- Més de 20.001 habitants 1
En el cas de mancomunitats, el nombre d'habitants s'ha d'obtindre amb la mitjana aritmètica dels municipis que respectivament les integren.
2. Cap ajuntament o mancomunitat de municipis podrà rebre per la convocatòria, en concepte d'ajuda econòmica per al manteniment durant este exercici del gabinet psicopedagògic escolar, una quantitat superior a la menor de les següents:
a) L'ajuda sol·licitada per l'entitat.
b) El 75% de la diferència entre el total d'ingressos que tinga previst liquidar l'entitat i el total de gastos que tinga previst efectuar per al manteniment del gabinet durant tot este exercici.
Quan la subvenció resulte superior a la menor de les dos quantitats mencionades en l'apartat anterior, s'assignarà directament esta última al sol·licitant en qui concórrega la circumstància descrita. La quantitat sobrant s'ha de distribuir aplicant els mateixos criteris de valoració entre els sol·licitants que encara no hagen arribat a aquells límits, i així, successivament, fins que no quede cap quantitat per repartir.
Octava. Resolució
1. Una vegada feta la proposta de la comissió avaluadora sobre l'adjudicació de quantitats i la denegació de la subvenció a les institucions que no complisquen els requisits previstos en l'orde de convocatòria, el Servici de Innovació i Qualitat Educativa com a òrgan instructor del procediment, elevarà a la directora general la proposta de resolució, la qual resoldrà per delegació del conseller.
En tot cas, la denegació de la subvenció ha de ser motivada i les raons s'han de fer constar en la resolució d'adjudicació.
2. La resolució a què fa referència la present base ha de ser dictada i publicada en el termini màxim de sis mesos, a comptar de l'acabament del termini de presentació de sol·licituds. En el cas que transcorregut el dit termini no es dicte cap resolució, les sol·licituds presentades es consideraran desestimades.
L'esmentada resolució serà publicada en el Diari Oficial de la Comunitat Valenciana de conformitat amb allò que establix l'article 18 de la Llei General de Subvencions.
Novena. Obligacions dels beneficiaris
1. Els beneficiaris de la subvenció, d'acord amb l'article 14, de la Llei 38/2003 han de complir les obligacions següents:
a) Mantindre, com a mínim, el volum de contractació de personal que haja sigut considerat per a la concessió de la subvenció, així com el funcionament del gabinet psicopedagògic escolar durant els períodes lectius d'este exercici.
b) Justificar, davant de la Direcció General d'Avaluació, Innovació i Qualitat Educativa i de la Formació Professional, l'ajuda en els termes i terminis previstos en la base onze de la present orde.
c) La submissió a les actuacions de comprovació que efectue la Conselleria d'Educació de la Generalitat, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, als quals ha d'aportar tota la informació que li siga requerida en l'exercici de les actuacions anteriors.
d) Estes ajudes són compatibles per a la percepció d'altres subvencions, ajudes, ingressos o recursos per a la mateixa finalitat. No obstant això, s'ha de comunicar a la Direcció General d'Avaluació, Innovació i Qualitat Educativa i de la Formació Professional de la Conselleria d'Educació l'obtenció d'altres subvencions, ajudes, ingressos o recursos que financen les activitats subvencionades. Esta comunicació ha d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
e) Conservar els documents justificatius de l'aplicació dels fons rebuts, incloent-hi els documents electrònics, en la mesura que puguen ser objecte de les actuacions de comprovació i control.
f) Incloure, en la publicitat del gabinet psicopedagògic escolar municipal, el fet d'estar subvencionat parcialment per la Conselleria d'Educació de la Generalitat.
g) Reintegrar els fons percebuts en els supòsits inclosos en la base dotze d'esta orde de convocatòria.
h) Col·laborar, en coordinació amb la Conselleria d'Educació, en tot el que fa referència a la planificació que la dita Conselleria puga elaborar en el camp dels servicis especialitzats d'orientació educativa, psicopedagògica i professional i, en concret, assegurar la participació del gabinet psicopedagògic municipal o mancomunal en les reunions de coordinació organitzades pel servici psicopedagògic escolar del corresponent sector i per la Inspecció Educativa.
2. L'incompliment de les anteriors obligacions constituïxen infraccions administratives que seran sancionades, d'acord amb el títol IV de la Llei 38/2003, General de Subvencions.
Deu. Règim de pagament de la subvenció
En virtut del que preveu l'article 47 bis del Text refós de la Llei d'Hisenda Pública de la Generalitat, les ajudes econòmiques de la present convocatòria se satisfaran als ajuntaments o mancomunitats de municipis beneficiaris segons el règim següent:
- Un 40% de la subvenció concedida, una vegada s'haja resolt sobre la convocatòria.
- El 60% restant, quan el beneficiari justifique la totalitat de la subvenció en els termes establits en la base següent.
Onze. Justificació de la subvenció
1. Per a la percepció de la subvenció, els beneficiaris han de justificar, davant de la Direcció General d'Avaluació, Innovació i Qualitat Educativa i de la Formació Professional, els gastos i la seua destinació al manteniment del gabinet psicopedagògic escolar durant este exercici.
2. La justificació de la subvenció concedida s'ha de fer mitjançant la presentació d'un certificat de la secretaria o la intervenció de l'entitat local en què conste:
- Una relació detallada i comprensiva que incloga la totalitat dels ingressos, gastos i obligacions generats pel funcionament del gabinet psicopedagògic escolar imputables a l'exercici 2010.
- L'existència de consignació pressupostària per a poder sufragar estos gastos.
- El fet del depòsit i la custòdia dels justificants originals en la intervenció i tresoreria de la corporació local, a disposició de les comprovacions i requeriments que siguen necessaris per part dels òrgans gestors de la Conselleria d'Educació.
En tot cas, no es podrà abonar una quantia superior a la diferència entre el total d'ingressos que tinga previst liquidar l'entitat i el total de gastos que haja justificat o que tinga previst efectuar per al manteniment del gabinet psicopedagògic municipal o mancomunal durant tot l'exercici 2010.
3. La justificació de la subvenció en els termes descrits en l'apartat 2 ha de ser presentada fins al 30 de setembre de 2010.
4. La justificació de la subvenció ha de fer-se d'acord amb l'apartat 2 i utilitzant l'annex IV de la present convocatòria, que podrà estar a disposició de les persones interessades en la pàgina web http://www.edu.gva.es/gabinets.
5. La manca de justificació és una infracció greu segons l'article 57 de la Llei 38/2003, General de Subvencions, que de conformitat amb l'article 62 d'esta, serà sancionada amb multa pecuniària i amb la pèrdua, durant un termini de fins a 3 anys, de la possibilitat d'obtindre subvencions, ajudes públiques i avals de l'administració o d'altres ens públics. L'esmentada multa serà independent de l'obligació de reintegrament de la subvenció, si tota o una part d'esta s'ha anticipat, d'acord amb el preceptuat en l'article 59 de la Llei General de Subvencions.
Dotze. Causes de reintegrament
1. Segon el que establix l'article 37 de la Llei 38/2003, General de Subvencions serà procedent el reintegrament, per part del centre receptor, de les quantitats percebudes i l'exigència de l'interés de demora des del moment del pagament de la subvenció fins a la data en què s'acorde el reintegrament, en els casos següents:
a)Obtenció de les subvencions falsejant les condicions requerides per a això o ocultant aquelles que hagen impedit la dita obtenció.
b) Incompliment total o parcial de l'objectiu, l'activitat, el projecte o la no-adopció del comportament que fonamente la concessió de la subvenció.
c) Incompliment de l'obligació de justificació o justificació insuficient, en el termes establits en l'article 30 de la Llei General de Subvencions i en el termini establit en la base 11 d'esta orde.
d) Incompliment de l'obligació d'adoptar les mesures de difusió contingudes en l'apartat f) de la base 9 d'esta orde de convocatòria.
e) Resistència, excusa, obstrucció o negativa a les actuacions de comprovació i control financer previstes en els articles 14 i 15 de la Llei General de Subvencions, així com l'incompliment de les obligacions comptables, registrals o de conservació de documents quan d'això es derive la impossibilitat de verificar l'ús donat als fons percebuts; el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a la dita finalitat procedents de qualsevol administració o ens públics o privats, nacionals, o de la Unió Europea o d'organismes internacionals.
f) Incompliment de qualsevol de les condicions i obligacions imposades als beneficiaris per raó de la concessió de la subvenció assenyalades en la base 9 d'esta orde de convocatòria.
g) En els altres supòsits previstos en la normativa reguladora d'esta subvenció.
h) Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per part d'altres administracions o ens públics o privats la suma de les quals supere el cost de l'activitat subvencionable, donarà lloc a la modificació de la resolució de concessió.
2. El reintegrament l'ha d'efectuar el beneficiari per transferència bancària o xec nominatiu a favor de la Conselleria d'Economia, Hisenda i Ocupació de la Generalitat. La còpia de la transferència bancària o el xec nominatiu han de ser tramesos a la Direcció General d'Avaluació, Innovació i Qualitat Educativa i de la Formació Professional per al seu coneixement o tramitació, respectivament.
3. El procediment de reintegrament de les quantitats indegudament percebudes l'ha d'iniciar la Direcció General d'Avaluació, Innovació i Qualitat Educativa i de la Formació Professional, la qual ha de notificar a la persona interessada l'import de la subvenció que ha de ser reintegrat a la Generalitat, l'obligació que ha resultat incomplida pel centre i la motivació que en justifica el reintegrament. Este procediment ha de garantir la preceptiva audiència a la persona interessada, abans de l'elaboració de la resolució definitiva. Esta ha de ser notificada igualment a la persona interessada i tindrà naturalesa de liquidació definitiva, a l'efecte del còmput del cobrament del deute en període voluntari de recaptació.